AksaraLLM/aksara-bahasa-daerah-v1 huggingface dataset:
Killing Me Inside (uga dikenal kanthi sesebutan Killms)  iku band kang duwé genre Modern Rock / Emo kang diwangun ing awal taun 2006. Personile Killms ya iku Sansan minangka vokalis, Raka lan Josaphat minangka gitaris, Onadio minangka bassis lan Rendy minangka drummer. Ing tengah taun 2008, Raka (gitaris) Killing Me Inside kapeksa mundur lan milih mèlu band liyané (Vierra).

Banjur ing taun iku, lumebu taun 2009, sawisé pirang-pirang manggung lan nglakoni tour, Sansan (Vokalis) lan Rendy (Drum) metu saka band Killing Me Inside. Sansan minangka vokalis amarga pancen pilihane dhéwé arep metu (saiki mèlu ing grup band Pee Wee Gaskins) lan Rendy minangka Drummer metu saka grup band iki amarga duwé rencana jangka panjange kanggo masa depane.

Formasi paling anyar Killms ya iku: Onadio minangka vokalis, Josaphat nyekel gitar, Agung nyekel bass lan Davi kang nggantekake Rendy ing drum. Band iki wis ngetokaké album siji, ya iku A Fresh Start For Something New kanthi hits tembange ya iku The Tormented.

Personil

Anggota Tetap 
 Onadio Leonardo - Lead Vocal (2009-saiki), Bass (2005-2009) 
 Josaphat Klemens - Guitar, backing vocals (2005-saiki) 
 Davi Frisya - Drum, Percussions (2009-saiki)

Mantan Anggota 
 Raka Cyril – Guitar, backing vocals (2005–2008) 
 Sansan – Lead Vocal (2005-2009) 
 Rendy - Drum Percussions (2005-2009) 
 Agung - Bass (2009)

Cathetan sikil 

Grup band
Rock
Indonésia
ya iku mi Jepang kang alus lan tipis lan mesthi didol garing. Sōmen digawé saka glepung kang dicampur banyu, uyah, lan lenga klentik. Sōmen padatan disuguhake minangka panganan kanggo ngadhemake ing mangsa panas.

Adhedhasar saka cara nggawene, sōmen bisa diperang dadi rong jinis, ya iku sōmen gaweyan tangan lan sōmen gaweyane mesin. Adonan mi siji mbaka siji dijembreng nganggo tangan kanggo ngasilaké sōmen gaweyan tangan. Déné mesin rajangan dianggo nrajang adonan mi dadi sōmen gaweyan mesin. Kutha Sakurai ing Prefektur Nara sinebut-sebut minangka papan panggonan asalé sōmen.

Miturut Standar Pelabelan Kualitas dan Jinis Mi Kering kang ditokake Standar Pertanian Jepang (JAS), sōmen gaweyan tangan utawa gaweyan mesin, ukuran garis tengahe kudu sangisore 1,3 mm. Mi kang garis tengahe punjul saka 1,7 mm diarani udon, déné mi kang ukurane 1,3 mm-1,7 mm diarani hiyamugi.

Sapérangan akèh produsen sōmen kang mereke kawentar dumunung ing Jepang sisih kulon. Merek sōmen tuwa dhéwé ing Jepang ya iku Miwa Sōmen saka kutha Sakurai, Perfektur Nara. Produsen sōmen merek Ibonoito dumunung ing kutha Tatsuno, Perfektur Hyogo.

Cathetan suku

Olah-olahan Jepang
Taman Nasional Bantimurung Bulusaraung iku taman nsional kang ana ing Sulawesi Kidul, Indonésia. Miturut KEPUTUSAN MENTERI KEHUTANAN NOMOR: SK.398/Menhut-II/2004, taman nasional iki ambané kurang luwih 43.750 ha. Taman nasional iki dadi saka cagar alam kang ambané ± 10.282,65 ha, Taman wisata alam kang ambané ± 1.624,25 ha, hutan lindhung kanga ambané ± 21. 343,10 ha, alas produksi terbatas amabane ± 145 ha, lan alas produksi tetep ± 10.355 ha. Papan iki manggon ing Kabupatèn Maros lan Pangkep, provinsi Sulawesi kidul.

Ana warna-warna flora ing taman nasional iki, kaya ta: Bintangur (Calophyllum sp.), ringin (Ficus sp.), Nyato (Palaquium obtusifolium). Ana uga flora kang dadi endemik ing Sulawesi, ya iku Kayu ireng (Diospyros celebica).

Saliyané iku uga ana kéwan kang urip ing lan dadi endemik ing taman nasional iki, kaya ta: Kethèk ireng (Macaca maura), Kuskus sulawesi (Phalanger celebencis), bajing sulawesi (Macrogolidia mussenbraecki), Rusa (Cervus timorensis), manuk Enggang ireng (Halsion cloris), Raja urang (Halsion cloris), kupu (Papilio blumei, Papilio satapses, Troides halipton, Troides helena). Saliyané iku uga ana warna-warna ampibi lan reptil, kaya ta: Ula phyton (Phyton reticulates), Ula godhong, Biawak (Paranus sp.), Kadhal miber.

Cathetan sikil 

Taman Nasional
Sulawesi Kidul
ya iku panganan tradhisional Jepang kang digawé saka wiji kedhelé kang difermentasi. Nattō padatan kanggo sarapan. Nattō kalebu panganan kan ngandhut protéin akèh nanging uga duwé ambu kang kuwat. Ing Jepang, nattō paling kawentar iku ing tlatah Kanto wétan.

Nattō padatan dipangan karo sega anget lan dicampur kecap asin. Ing Hokkaido lan Tohoku lor, nattō disuguhake karo gula. Nattō  uga dipigunakake kanggo panganan liya kaya ta nattō sushi, nattō toast, ing sup miso, salad, okonomiyaki, disuguhake bebarengan karo  spaghetti, utawa digoreng. Nattō kang digaringaké bisa dipangan minangka jajanan utawa gadhon. Saliyané iku uga ana ès krim nattō.

Olah-olahan Jepang
ya iku istilah utawa unen-unen basa Jepang kanggo roti lan permèn tradhisional Jepang. Tembung wagashi dianggo kanggo mbedhakaké roti tradhisional Jepang lan kuwèh lan permèn saka manca nagara (Yōgashi) kang ditepungaké wong Éropah marang wong Jepang wiwit jaman Meiji. Kuwèh saka Tiongkok kang ditepungaké duta kaisar marang Dinasti Tang, kuwèh kang diarani Namban-gashi kang ditepungake misionaris saka Éropah uga kalebu wagashi.

Kuwèh tradhisional Jepang kang kalebu wagashi padatan kuwèh-kuwèh jinis mochi, manjū, dango, lan woh garing. Wagashi padatan disuguhaké nalika upacara ngombé tèh, mula sapérangan akèh wagashi rasané mung siji, ya iku legi. Ing upacara ngombé tèh, wagashi kang disuguhaké pamangku gati kudu entèk sadurungé ngombé tèh kang bokmanawa rasané pait utawa sepet.

Saliyané dipangan, wagashi uga didadèkaké miangka karya seni kang éndah disawang. Kaéndahan wujud lan warna wagashi kerep luwih digatèkaké tinimbang rasané. Saliyané iku, wagashi kudu nggambaraké kaéndahan alam patang mangsa ing Jepang. Ing mangsa panas tuladhané wujud lan kelir wagashi kudu bisa mènèhi rasa adhem kanggo wong kang nyawang.

Pranala njaba 

  Asosiasi Wagashi Jepang 

Olah-olahan Jepang
Taman Nasional Bogani Nani Wartabone iku salah siji taman nasional kang ana ing Ujung Minahassa, Sulawesi, Indonésia. Taman nasional iki ambané kurang luwih 2.871,15 km². Taman Nasional Bogani Nani Wartabone ngadek taun 1991. Jeneng taman nasional iki dijupuk saka Nani Wartabone, Pahlawan Nasional Indonésia.

Taman Nasional Bogani Nani Wartabone kang sadurungé duwé jeneng Dumoga Bone, duwé ciri kang béda karo liyané, papan iki dadi panggon peralihan géografi panggon Indomalayan ing sisih kulon lan Papua-Australia ing sisih wétan (Wallaceae Area).

Tuwuhan kang mung ana ing taman nasional iki kaya ta: palem matayangan (Pholidocarpus ihur), kayu ireng (Diospyros celebica), kayu wesi (Intsia spp.), kayu kuning (Arcangelisia flava) lan kembang bangkai (Amorphophallus companulatus). Saliyané iku uga ana tuwuhan kang lumrah tinemu ing taman nasional iki, kaya ta: Piper aduncum, Trema orientalis, Macaranga sp., cempaka, agathis, kenanga, warna-warna anggrek, lan tuwuhan hias.

Taman Nasional Bogani Nani Wartabone duwé 24 warna mamalia, 125 aves, 11 reptilia, 2 amfibia, 38 warna kupu, 200 kumbang, lan 19 warna iwak. Kéwan kang dadi endemiking Sulawei kaya ta kethèk ireng/yaki (Macaca nigra nigra), kethèk dumoga bone (M. nigrescens), tangkasi (Tarsius spectrum spectrum), bajing Sulawesi (Macrogalidia musschenbroekii musschenbroekii), anoa (Bubalus depressicornis), babirusa (Babyrousa babirussa celebensis), lan warna-warna manuk.
 
Manuk kang dadi lambang ing taman nasional iki ya iku maleo (Macrocephalon maleo), lan lawa bone (Bonea bidens).

Cathetan sikil

Pranala njaba 
 Bogani Nani Wartabone National Park
 UNEP World Database of Protected Areas: Bogani Nani Wartabone National Park
 Sulawesi national park last refuge for threatened wildlife 
 WorldTwitch - Australasia Bird News
Castella utawa  ya iku kuweh bolu saka Jepang kang wujudé pasagi dawa lan digawé saka gula, endhog, lan mizuame (gula cewer saka pati). Castella kawentar minangka kuweh kas Nagasaki, sanajan bokmanawa kuweh iki saka Spanyol lan digawa wong Jepang déning misionaris Portugis nalika abad kaping 16.

Jeneng "Castella" asalé saka basa Portugis pão de Castella (roti saka Castilla). lumrahé didol ing wadhah kothak pasagi dawa lan diarani castella lonjoran (sao castella). Saliyané iku uga ana castella kang ukurane cilik lan wujudé gambar karakter anime kang kawentar, diarani baby castella. Castella jinis iki akèh didol ing pinggir dalan nalika ana matsuri.

Jinis 
 Castella Nagasaki
Adonane nganggo mizuame lan pérangan ngisor kuweh ada gula kang nglumpuk dadi siji. Kuweh dipanggang ing loyang kothak gedhé. Yèn wis mateng, kuweh diiris-iris dadi pasagi dawa. Saliyané rasa asli, castella Nagasaki duwé rasa liya kaya ta rasa susu, tèh ijo, cokelat, lan kèju.
 Castella Tokyo (kama castella)
Kuweh ora nganggo mizuame, lan wernane coklat tuwa jalaran ora dipanggang dadi siji ing saloyang.

Pranala njaba 
  Video cara nggawé castella Situs web merek castella Fukusaya, Nagasaki
  Situs web merek castella Shooken, Nagasaki
  Situs web merek castella Nagasakido, Osaka

Olah-olahan Jepang
ya iku panganan Jepang lan Koréa Kidul awujud sega putih kang diwènèhi duduh kenthel masakan daging sapi. Bumbune bawang bombay kang digongso karo mentega nganti wangi. Daging dimasak nganti empuk ing saos demiglace lan uga kerep dicampuri saos tomat. Masakan iki uga padatan ditambahi anggur abang supaya ambune wangi.

Sega hayashi minangka sawijining tuladha panganan Jepang kang asalé saka Kulon. Ing Osaka lan Kobe, panganan iki uga dikenal minangka sega haishi. Sega hayashi iku kalebu menu kawentar
ing restoran kulawarga kang nyediyani masakan-masakan kanggo anggota kulawarga. Sega hayashi uga bisa digawé nganggo duduh kang digawé saka bumbu padhet ing kemasan kothak.

Daging sapi tansah dianggo bahan nggawé sega hayashi. Yèn daging babi kang dianggo, masakan iki diarani Pork Hayashi. Janganan kaya jamur kancing utawa jamur shimeji uga kerep ditambahake ing masakan daging.

Asal-usul 
Ana sapérangan carita ngenani asal-usule sega hayashi. Miturut sawijining carita, masakan iki wiwitane saka pangadheg perusahaan Maruzen, Yūteki Hayashi. Miturut carita liyané, juru masak kang jenenge Hayashi ing restoran Ueno Seiyoken kerep nggawékake sega hayashi kanggo wong-wong pawon lan babu nalika jam mangan. Ana uga kang ngarani tembung "hayashi" iku saka pocapane wong Jepang nalika maca jeneng panganan hashed beef with rice.

Pranala njaba 
 Resep sega hayashi lan saus demiglace

Olah-olahan Jepang
Olah-olahan Koréa
utawa monja ya iku panganan Jepang kang digawé saka adonan glepung cewer lan digoreng ing sandhuwure plat wesi kang diarani teppan. Isiné janganan, daging, utawa panganan laut. Sanajan racaké ditemoni ing Kanto, monjayaki uga misuwur minangka panganan khas Tokyo. Saliyané ing Tokyo, panganan iki uga misuwur ing Prefektur Saitama, Prefektur Gunma, lan Prefektur Tochigi.

Wiwitane panganan iki digawé minangka variasi okonomiyaki, nanging glepunge dicewerake nganggo banyu kang luwih akèh tinimbang okonomiyaki. Kanggo panyedhep, ditambahake saos uster lan dashi. Janganan kang dianggo padatan unclang, acar jae abang (benishōga), utawa kul kang diiris-iris cilik-cilik. Saliyané panganan laut (urang, iwak nus), monjayaki bisa diiseni urat sapi, daging babi, kèju, utawa campuran saka sakabehing bahan.

Bahan-bahan mau dicampur dadi siji sadurungé digoreng ing teppan. Sawisé isiné setengah mateng, turahan adonane disok ing tengah lan diudheg-udheg. Yèn wis arep mateng, sisih njaba dadi garing nanging jeroné tetep empuk. Sisih njaba monjayaki dijupuk sithik saka teppan nganggo hagashi (sodet cilik) banjur dipangan.

Pranala njaba 
 Cara nggawé monjayaki

Olah-olahan Jepang
ya iku panganan Jepang kang wujude endhog pitik dadar kang diwenehi gula lan uyah. Rasane legi lan asin. Tamagoyaki kang digawé ing omah-omah padatan nganggo wajan kothak, endhoge dikopyok supaya kuning lan putihan endhog kecampur banjur digoreng salapis mbaka salapis sisan digulung nganggo sumpit.

Jinis 
 Dashimaki tamago 
 Tamagoyaki kang ora legi amarga dicampur kaldu saka katsuobushi kang kawentar ing Kansai, déné Tamagoyaki kang nganggo gula akèh kawentar ing Tokyo.
 Umaki
 Tamagoyaki nganggo unagi (kabayaki) kang diumpetake ing njero gulungan endhog nalika endhog digoreng.
 Atsuyaki tamago
 Tamagoyaki kang sengaja digawé kandhel, dianggo minangka neta ing sushi.

Olah-olahan Jepang
Sumpit ya iku piranti mangan kang asalé saka Asia Wétan, wujudé kayu rong iji padha dawane kang dicekel ing sela-selane driji tangan. Sumpit iku kanggo nyepit lan mindhahake panganan saka wadhah, saka piring siji marang piring liyané, utawa nglebokaké panganan ing njero tutuk. Sumpit padatan digawé saka pring, logam, gadhing, lan plastik kang wis dialusake utawa dilapis nganggo pernis utawa cat supaya katon apik lan ora nyilakani tutuk nalika mangan.

Akeh nagara ing saindhenging donya kang nganggo sumpit kanggo mangan panganan khas Asia Wétan. Ing sapérangan nagara Asia Wétan Kulon, sumpit minangka piranti mangan utama kang padha pentinge karo sendhok lan garpu. Ing Indonesia, sendhok-garpu utawa sumpit disedyakake ing omah makan kang nyediyani masakan Tionghoa, masakan Koréa, masakan Jepang, masakan Vietnam, masakan Thailand tekan bakul bakso utawa mi pangsit di pinggir dalan.

Cara nyekel sumpit 

Sumpit bisa dicekel nganggo tangan kiwa utawa tangan tengen. Carane nyekel sumpit ya iku:
 Sumpit siji dicekel kaya déné nyekel potlot kang dicepit ing sela-selane jempol, driji tlunjuk, lan driji tengah.
 Sumpit liyané diselehake ing sela-selane driji tengah lan driji manis.
 Sumpit kekarone kudu sejajar.
 Nyekel sumpit bisa dianggep bener yèn sumpit siji bisa obah munggah mudhun bola-bali, lan sumpit liyané meneng.

Pranala njaba 

 Tip makan menggunakan sumpit 
  Sajarah lan kabudhayaan sumpit 
 pabrik sumpit bambu 

Piranti pawon
Lubuntu ya iku proyèk kang ancasé kanggo ngasilaké sawijining turunan resmi saka sistem operasi Ubuntu kang "luwih ènthèng, luwih sithik anggoné mbutuhake sumber daya lan efisien ènèrgi", nganggoné desktop LXDE.
Desktop LXDE migunakake window manager Openbox lan dimaksudke kanggo dadi sistem kang persayaratane sithik, RAM kang dibutuhake kanggo netbook, mobile devices lan PC (komputer) tuwa uga cilik. Ana ing proyek iki Lubuntu duwé saingan saka Xubuntu. Jeneng Lubuntu ya iku kombinasi saka LXDE lan Ubuntu. LXDE ya iku singkatan saka Lightweight X11 Desktop Environment, déné Ubuntu iku tegesé perikemanusian terhadap sesama manungsa ana ing basa Zulu lan basa Xhosa.
Desktop LXDE pisana disediakake kanggo paket opsional Ubuntu wiwit saka versi 8.10 "Intrepid Ibex". LXDE uga bisa di-instal ana ing Ubuntu versi-versi sadurungé. Nalika sasi Februari 2009 Mark Shuttleworth ngundang proyek LXDE dadi dhéwé ana ing komunitas Ubuntu, kanthi nduwèni tujuwan mirunggan kanggo mirunggan ngasilake turunan resmi Ubuntu anyar kang banjur dijenengi Lubuntu. Sasi Maret 2009, proyek Lubuntu diwiwiti nalika Launchpad déning Mario Behling, kalebu uga peresmian logo pisanan. Tujuwan proyek Lubuntu ya iku kanggo golèk dana saka Canonical. Proyek iki uga ngasilake halaman proyek wiki Ubuntu resmi, kang kabawah uga déning Behling, kaya daftar aplikasi, paket lan komponen. Sasi Agustus 2009, test ISO pisanan diterbitake kanggo Live CD, tanpa opsi kanggo peng-instal-an.

Rilis

Cathetan suku 

Distribusi Linux
Turunan Ubuntu
LXDE
Lee DeForest () ya iku sawijining ahli fisika saka Amérikah Sarékat kang kasil naggone nemu triode utawa tabung audion ing taun 1906.

Panguripan 
Dhèwèké minangka salah salah sawijining wong kang duwé jasa ing pangrembakane teknologi radio saliyané Marconi. Dhèwèké kerep diarani bapak radio, simbah telepisi, dhoktor fisika, lan wis kasil anggoné nyipta 300 panemon.

Triode utawa tabung audion ya iku sawijining piranti wigati kang akèh digunakaké ing radio,telepon, radar, telepisi, lan komputer. Ing taun 1912, De Forest nemu yèn triode utawa tabung audion bisa digunakaké minangka penguat sinyal listrik lan pembangkit osilasi. Nalika iku triode kerep digunakaké ing pirang-pirang piranti komunikasi, nanging kawit taun 1947 triode diganti déning teknologi transistor. Sanajan teknologi triode kang diciptake diganti karo tèknologi liyané, nanging De Forest tetep dianggep tokoh paling misuwur ing babagan elektronik.

De forest lair saka kulawarga pendeta. Bapake minangka pendeta fanatik kang kepéngin De Forest dadi pendeta kaya dhèwèké. Nalika umur 6 taun, dhèwèké karo kulawargané ngalih ana ing Alabama. Minangka sawijining pendeta kang apik, kulawarga De Forest tansah mbela kaum kang luwih sengsara. Bapake De Forest ngadegaké sekolah kanggo wong-wong négro sanajan éntuk tentangan gedhé saka wong-wong kulit putih.

Cathetan suku

Pranalar njaba 

 Lee de Forest, American Inventor
 Dr. Lee De Forest internet radio project & forum
 
 Lee De Forest at IEEE
 Lee De Forest at National Inventors Hall of Fame
 De Forest Phonofilm Sound Movie with Eddie Cantor (1923)
 Stephen Greene's Who said Lee de Forest was the "Father of Radio"?
 Eugenii Katz's Lee De Forest
 Cole, A. B., "Practical Pointers on the Audion : Sales Manager - De Forest Radio Tel. & Tel. Co.", QST, March, 1916, pages 41–44:
 Hong, Sungook, "A History of the Regeneration Circuit: From Invention to Patent Litigation" University, Seoul, Koréa (PDF)
 PBS, "Monkeys"; a filem on the Audion operation (QuickTime movie)

Lair 1873
Alben William Barkley lair ing Lowes, Graves County, Kentucky, tanggal 24 November 1877. iku Wakil Présidhèn Amérika Sarékat ing taun 1949 nganti taun 1953.

Wong tuwané ya iku John Wilson Barkley lan Electra Eliza Smith sawijining wong tani kang religius. Jeneng asli Alben ya iku Willie Alben Barkley. Dhèwèké lumebu ana ing Marvin College, Clinton, Kentucky kang ndadèkaké dhèwèké piawae anggoné pidato lan debat. Barkley lulus nalika taun 1897, banjur nglanjutake sekolah ana ing Emory College, Oxford, lan lulus taun 1900. Ana ing kéné dhèwèké dadi anggota klub Delta Tau Delta. Sawisé iku dhèwèké banjur lumebu ana ing University of Virginia Law School. Nalika iku dhèwèké ngganti jenenge dadi Alben William Barkley. Barkley miwiti karier ana ing babagan ukume dadi jaksa nalika taun (1905-1909) lan hakim taun (1905-1909) ing McCracken County.

Dhèwèké wiwit yasa reputasi dadi salah siji wong kang progresif lan mihak marang kaum wong tani. Gaya orasie kang enerjik ndadèkaké dhèwèké duwé kakuatan ana ing kalangan Parté Dhémokrat. Karier pulitike diwiwiti nalika dhèwèké dadi anggota Konggrès AS taun (1913-1927) makili dhistrik 1 Kentucky. Dhèwèké olèh panjurung saka kalangan pendeta Protèstan amarga sikape kang anti marang perjudian. Barkley banjur dadi Senator AS nalika taun 1926 lan kapilih manèh nalika taun 1932, 1938 lan 1944.

Ana ing taun 1937-1947, Barkley dadi pemimpin mayoritas Dhémokrat ana ing Senat AS. Barkley kapilih dadi Wakil Présidhèn ka-35, ngampingi Présidhèn Harry Truman, wiwit sasi Januari 1949 nganti tekan sasi Januari 1953. Nalika dilantik dhèwèké win ngancik umur 71 taun lan ndadèkaké dhèwèké dadi Wapres tuwa dhéwé ana ing sajarah AS.

Barkley uga tau olèh kanugrahan Medali Emas Konggrès taun 1949. Sawisé dadi wapres Barkley mbalik manèh dadi Senat AS nalika taun 1955 nganti tekan dhèwèké mati. Kakung saka Jane Hadley iki mati nalika pidato ana ing Washington and Lee University, ing kutha Lexington, Virginia, tanggal 30 April 1956. Jenazahe banjur dimakamake ing Mount Kenton cemetery, sacedhake Danau Oak Road, Paducah, Kentucky.

Cathetan suku 

Barkley
Barkley
Lair 1877
Vung Tau iku sawijining kuthamadya (city) dumunung ing provinsi Ba Ria-Vung Tau, Dong Nam Bo, Vietnam. Miturut sènsus padunung taun 2006 Badan Statistik Nasional Vietnam, kotamadya iki ndarbèni padunung 280,988 jiwa.

Vung Tau
Kuthamadya ing Ba Ria-Vung Tau
Konosuke Matsushita () ya iku wong kang ngedegaké Panasonic nganti dadi sawijining parusahan gedhé nganti sapréné. Matsushita lair ing kulawarga prasaja désa Wasa, Jepang, tanggal 27 Novèmber 1894. Nalika diwasa, dhèwèké dadi sawijining wong kang katutup lan rada lara-laranen, mula ndadèkaké mangsa ngarepé dadi ora cetha. Kaya-kaya dhèwèké ditakdiraké urip kang kebak perjuangan. Nalika umur sangang taun, dhèwèké nyambut gawé ing toko sepedha kanggo mbantu kulawargané.
	
Jeneng perusahané ya iku Panasonic, déné jeneng sadurungé ya iku Matsushita Electric Industrial Co.

Lair 
Konosuke Matsushita lair tanggal 27 November 1894, ing sawijining désa mencil kira-kira limang menit yèn ditempuh kanthi lumaku saka Senda, stasiun sepur tanpa panjaga ing jalur JR Wakayama (Negi, Prefektur Wakayama). Bapaké, ya iku Masakusu lan ibuné Tokue sayang banget lan ngugung anaké sing siji iki, ya iku siji saka wolung seduluran, wolu anak lanang lan lima anak wadon. Jeneng kulawargané Matsushita, duwé teges "ing ngisor wit pinus", jaréné amarga omahé ing ngisor wit pinus gedhé kang umuré 800 taun. Minangka wong kang duwé sawah pertanian kang mung cilik, kulawargané mau kagolong kelas dhuwuran ing masarakat. Nalika isih cilik, dhèwèké rumangsa tentrem lan nyenengaké, nanging kabèh mau ora kalaksanan kanthi suwé.

Patang taun kang wiwitan-Pungkasane Mangsa Tenang (1899) 
Amarga sawah tetanèné digarap déning wong tani séwan, bapaké Masakusu nggunakaké wektune kang akèh kanggo pulitik lan aktivitas pamaréntahan lokal. Dhèwèké iku tipe wong kang seneng nganakake panaliten kang isih nayar lan béda, kalebu berspekulasi ing pasar beras, kang nalika iku njanjeni untung kanti rikat lan wis mesthi. Nanging Masakusu ora duwé kawruh akèh ngenani investasi kang apik mula dhèwèké dadi rugi lan pungkasane bangkrut. Kulawargane kepeksa ngedol lemah lan omah kang wis diwarisake turun menurun mau lan kudu ninggal désa kanggo nyambut gawé ing kutha kang cedhak, ya iku Wakayama. Kanthi sisa dhuwit sithik mau sawisé bayar utang lan panulungé kancané, Masakusu mbuka toko bakiak kayu. Nanging usaha mau amblas rong taun candhaké. Ing taun 1902, dhèwèké lunga ing  Osaka saperlu nyambut gawé ing sekolah swasta kang lagi dibuka kanggo anak-anak tuna netra lan tuna grahita.

Cathetan suku 

Lair 1894
Pati 1989
Kodhok awisa ya iku jeneng umum saka seklompok kodhok ing kulawarga Dendrobatidae kang minangka kodhok asli Amérika Tengah lan Kidul.

Karakteristik 
Ora kaya kodhok umum liyané, spésies kang aktif ing wayah awan, lan kerep nuduhake awakee kanthi warna kang cerah. Sanajan kabèh dendrobatids rada beracun ing alam alasan, tingkat toksisitas warna-warna saka siji spésies lan liyané, lan saka siji populasiliyané. Akèh spésies kang kritis lan terancam cures.Amfibi iki kerep diarani kodhok panah déning pribumi indian akibat panggunaan sekresi beracun kanggo ngracuni pucuk panahe.

Akèh-akèhé kodhok jinis iki duwé ukuran awak kang gedhéné 1,2 cm kanggo kodhok diwasa, sanajan ana kodhok kang ukurané nganti 6 cm. Bobot awake rata-rata 2 gram. Kodhok iki saliyané wernane padhang uga nuduhake pola aposematik kanggo nuduhake pemangsa potensial. Werna padhange gegayutan karo kodhok iki lan tingkat toksisitas alkaloid. Kodhok spésies Dendrobates duwé tingkat alkaloid, déné spésies Colostethus wernane samar-samar lan ora beracun.

Cathetan suku

Pranala njaba 

 The Dart Den
 Dendrobates.org-ecology, evolution and conservation of poison frogs
 Dartfrog.tk
 Dendroworld Forum
 Poison Arrow Frog Facts
 Frognet-mailing list for Dendrobatid hobbyists]

Spesies sing bakal cures
Rini S. Bono () duwé jeneng asli RA. Sri Sudarini. Dhèwèké iku aktris sénior Indonésia, lan anak saka aktor sénior Indonésia, S. Bono.

Bebrayané karo musisi rock Ahmad Albar, duwé anak lanang ya iku Fachry Albar, kang uga mèlu ing donya akting ing filem siji-sijiné, ya iku "Alexandria". Nanging akiré kekaroné padha pegatan. Banjur Rini palakrama karo Ricardo Gelael, sawijining pengusaha suksès lan duwé anak Sean Ricardo Gelael, kang ditepungi minangka pembalap Indonésia.

Dhèwèké tau main filem kang judhule "Laila Majnun" ing taun 1975, diamping-ampingi déning Achmad Albar, pemimpin band God Bless. Ing taun 1978 Rini main filem manèh, ya iku ing filem Sayang Sayangku Sayang, Satu Malam Dua Cinta lan Pacar Seorang Perjaka. Dhèwèké uga tau teka ing Fèstival Film Asia kaping 22 ing Pusan Koréa taun 1976, lan éntuk piala sarta bebungah: Twin Lion kanggo The Best Costumes. Ing njabané filem, Rini tau dadi Sekretaris Sénat ASMI (1976-1977), Sekretaris Direktur Utama P.T. Gunung Ngadeg Djaja (1976-1978), Pengurus Boutique Albar's Fashion (kawit taun 1976) duwèké Achmad Albar, lan anggota pakumpulan kebatinan Susila Budi Darma (SUBUD).

Cathetan sikil 

Aktris Indonésia
Hyalinobatrachium pellucidum utawa kang sinebut Kodhok Transparan, uga sinebut minangka kodhok kaca utawa kristal bisa ddeleng lumantar daginge kang transparan. Kodhok jinis iki ora anyar, nanging terancam cures.

Kulite ya iku jinis Pellucidum Hyalinobatrachium kang wujudé transparan mula bisa dideleng organ-organ nalika malik awake. Jinis amfibi gedhene luwih cilik saka kuku driji lan kulité transparan mula organ jerone katon saka njaba. Satwa iki kagolong satwa kang terancam cures.

Habitat 
Panggonan urip kodhok jinis Pellucidum Hyalinobatrachium ysiku pagunungan lembab tropis lan subtropis utawa kali. Kodhok transparan iki terancam cures amarga ilangé habitat lingkungan asline, sanajan program-program perlindungan kanggo njaga spésies iki tansah ditindakaké.

Cathetan suku
Cacing lemah ya iku jeneng kang biyasa minangka kulawarga Oligochaeta, kang kelas lan subkelase gumantung saka penemuné ana ing filum Annelida. Cacing lemah jinis Lumbricus wujud awake pipih. Jumlah segmen saka cacing lemah ya iku kurang luwih 90-195 lan klitelum kang papané ana ing segmen 27-32. Biasane cacing jinis iki kalah saing karo jinis liyané. Nanging yèn kanggo ternak, ukuran cacing iki bisa luwih gedhé saka cacing liyané. Cacing lemah jinis Pheretima segmennya bisa nganti 95-150 segmen. Klitelume mapan ana ing 14-16. Awake duwé wujud gilik dawa lan silindris wernane abang merah keunguan. Cacing kang kalebu jinis Pheretima ya iku kaya cacing abang, cacing koot lan cacing kalung. Cacing lemah minangka sawijining makluk kang wis urip nganggo bantuan sistem pertahanan wiwit fase ndisik evolusi, amarga saka iku cacing bisa ngadepi invasi mikroorganisme patogen ana ing lingkungane. Paneliten kang wis ana sasuwéné 50 taun nuduhake yèn cacing lemah duwé kekebalan humoral lan selular mekanisme. Saliyané iku uga wis ditemoke yèn banyu selom cacing lemah duwé kandhutan punjul 40 protéin lan pameran aktivitas biologis kaya ta: cytolytic, proteolitik, antimikroba, hemolitik, hemagglutinating, tumorolytic, lan mitogenic.

Pranala jaba 
 Earthworm Digest A great informational website and magazine
 Infography about Earthworms
 How to Make a Worm Farm Good for Composting and Fishing
 Kids Discovery
 Earthworm Information (UC Davis)
 Biology of the Night Crawler (Lumbricus terrestris)
 WormWatch - Field guide to earthworms 
 New Zealand flatworm page (UK Govt.) 
 New Zealand flatworm page (HDRA) 
 Worm Watch  Canadian worm awareness and appreciation site, with detailed worm anatomy.
 Minnesota Invasive Earthworms Minnesota DNR information on the negative impacts of earthworms
 Lumbricidae keys and Dichogastrid checklist 
 web-book: Earthworms of Hungary
 Opuscula Zoologica Budapest, online papers on earthworm taxonomy
 A Series of Searchable Texts on Earthworm Biodiversity, Ecology and Systematics from Various Regions of the World
 Earthworms as pests and otherwise hosted by the UNT Government Documents Department
 Third International Oligochaete Taxonomy Meeting, Platres, Cyprus, April 2nd to 6th, 2007
 Short comments on the Levant

Cathetan suku 

Sato kéwan
Cacing
Johan Pieter Michielsen () ya iku jenderal saka Walanda lan komandan Koninklijk Nederlandsch-Indisch Leger. Putra saka arsitek Johannes Wilhelmus Michielsen lan Anna Maria Cramer iki dididik ana ing Koninklijke Militaire Academie lan nalika taun 1882 dhèwèké duwé pangkat letnan loro ana ing Angkatan Darat Walanda. Rong taum sawisé iku, dhèwèké banjur dikirim menyang Hindia-Walanda sawisé sadurungé dhèwèké sekolah ana ing sekolah perang kang mapan ana ing kutha Den Haag. Ora suwé dhèwèké banjur diangkat dadi kapiten staf jenderal lan dadi guru ana ing kana. Kanthi alaon-alon dhèwèké munggah pangkat, lan nalika taun 1911 dhèwèké diangkat dadi mayor jenderal lan ditunjuk dadi ketua staf jenderal. Dhèwèké uga mèlu ana ing Komisi Nagara kanggo Pertahanan Hindia-Walanda. Nalika dadi kapiten, dhedhasar Dekrit Karajan no. 16 tanggal 7 Maret 1904 Michielsen diwènèhi kanugrahan gelar ksatria ana ing Militaire Willems-Orde mergaa Perang Kerinci nalika taun 1902 lan 1903. Nalika pangkate LetKol, dhèwèké diangkat manèh dadi perwira MWO amarga peranane ana ing èkspèdhisi ing Pulo Sulawesi nalika taun 1905 lan 1906 dhedhasar Dekrit Karajan no. 96 tanggal 28 Maret 1907. Sawisé iku dhèwèké uga diangkat dadi ksatria ana ing Orde Singa Walanda. Michielsen, wiwit taun 1914 mdadi komandan KNIL lan ana ing jaman iku uga dhèwèké dadi ketua Departemen perang. Dhèwèké banjur mati nalika numpak pesawat banjur pesawate njeblig nalika mabur 100 mèter.

Cathetan suku 

Tokoh Walanda
Insidious iku sawijining filem fantasi horor saka Amérika Sarekat kang dirilis ing tanggal 1 April 2011. Film iki dimainaké déning Patrick Wilson minangka Josh Lambert, Rose Byrne minangka Renai, lan Ty Simpkins minangka Dalton.

Paraga utama 
 Patrick Wilson
 Rose Byrne
 Ty Simpkins

Carita 
Awale Josh Lambert (Patrick Wilson) lan Renai (Rose Byrne) nyana yèn omahe ana setane. Ana akèh kadadéan aneh ing kana. Kadadeyan kang ora bisa diandharake karo logika. Cilakane, jebule dudu omahé kang ana setane. Ana makluk saka alam liya kang lagi ngupaya lumebu ing sajeroning awake putrane, Dalton.

Dalton (Ty Simpkins), putrane Josh lan Renai tiba banjur malih dadi koma. Renai kang pisanane sadhar yèn ana kang ora beres nanging Josh kayane ora mitayani. Sawisé ngalami dhéwé, nembean Josh sarujuk arep pindhah. Nanging, jebule pindhahan iki dudu solusine. Kayane setan iku nginthili trus ning ngendi waé dhèwèké lunga.

Jebule, dudu omahé iku kang ana setane. Makluk saka kegelapan iki ngupaya supaya bisa lumebu ing awake Dalton kang saiki lagi koma koma. Sawijining cara kanggo mbalekake roh Dalton menyang awake manèh ya iku mung Josh kang jebule uga duwé kamampuan ngrogoh suksma (nguculake roh saka awake dhéwé) lan lumebu menyang alam liyané.

Cathetan sikil

Pranala njaba 
  Situs wèb resmi

Filem
Horor
Amérikah Sarékat
Gunung Vesuvius (basa Italia: Monte Vesuvio) ya iku siji-sijiné gunung geni aktif ing Éropah Daratan kang dumunung ing sisih wétan Napoli, Italia. Ing taun 79, bledhosan gunung iki ngremukake kutha Pompeii.

Pompeii ya iku sawijining kutha jaman Romawi kuna kang wis dadi remukan ing cedhaké kutha Napoli lan saiki ana ing wewengkon Campania, Italia. Pompeii remuk déning bledhosan gunung Vesuvius nalika 79 M. Awu saka bledhosane gunung Vesuvius nyebabake kutha Pompeii iki ilang nanti suwéné 1.600 taun sadurungé tinemu manèh kanthi ora sengaja. Kawit iku kutha iki ana manèh lan mènèhi pemandngan kang luar biyasa ngenani panguripan sawijining kutha ing puncak kejayaan Kamaharajan Romawi. Saiki kutha Pompeii minangka salah siji saka Situs Warisan Donya UNESCO.

Gunung Vesuvius misuwur samarga bledhosan ing AD 79 kang nyebabake remuké Roma kutha Pompeii lan Herculaneum lan matine pendhudhuk kanthi cacah 10.000 nganti 25.000. Kedadeyan iki wis kalaksanan kaping pirang-pirang mula kawit iku lan nganti saiki dianggep salah siji gunung geni kang paling bebayani ing donya amarga ana pendhudhuk kang cacahé 3.000.000 kang manggon ana ing cedhaké lan rata-rata manggone ana ing arah panjeblugé gunung iki..

Cathetan suku

Pranala njaba 
 Vesuvius Observatory
 Laporan ledakan 1785 
 Stromboli Online - Vesuvius & Campi Flegrei
 ERUPT Project - Vesuvius
 Herculaneum: Destruction and Re-discovery
 Webcam Vesuvius: dari Casalnuovo, dari Sorrento

Gunung berapi ing Italia
Boeing 737 yaiku montor mabur komersial kanggo pamaburan cedhak lan prasaja. Montor mabur iki pisanan diprodhuksi nalika taun 1967, Boeng 737 iku prodhuk saka pabrik montor mabur Boeing kang paling payu ana ing pasaran yaiku 6000 iji. Boeing uga olèh rejeki kang akèh saka montor mabur jinis iki amarga montor mabur iki dadi montor mabur paling laris ing donya. Nalika era 60-an, pesawat penumpang kang duwé kapasitas cilik lan let cedhak didominasi déning BAC 1-11 lan Douglas DC-9. Boeing nalika jaman semana bisa dianggep kalah saka pesaing-pesaingé ana ing babagan gawé pesawat let cedhak. Nalika taun 1964, Boeing miwiti program kanggo nggawé 737 nanging kanggo nyepetaké Boeing nganggo rancangan Boeing 707 lan Boeing 727 kanggo nggawé boeing 737. Perkara iki ndadèkaké 737 luwih prasaja amarga ambané fuselage 737 kang didesain iki amot kanggo patang kursi, luwih akèh siji saka BAC 1-11 lan Douglas DC-9. Tipe737-100 dadi desain pisanan Boeing lan amarga wanguné kang cekak lan lemu, Boeing uga dikenal dadi 'Baby Boeing'. Sèri-100 lan-200 bisa dibédaké saka seri-seri liyané kanthi cara ndeleng panggon mesiné kang ana ing pérangan swiwi.

Cathetan suku 

737
Montor mabur
ya iku panganan kang dimasak nganggo cara masak kang tuwuh ngrembaka kanthi unik ing Jepang lan migunakaké bahan pangan saka Jepang lan saubengé. Ing basa Jepang, panganan jepang diarani nihonshoku utawa washoku.
Sushi, tempura, shabu-shabu, lan sukiyaki minangka panganan Jepang kang kawentar ing manca nagara kalebu ing Indonésia.

Bahan lan bumbu

Bahan panganan wiwit jaman kuna 
 Palawija, janganan, kacang-kacangan, (kedhelé), soba, woh, lan pala kapendhem.
 Tuwuhan alasan, jamur, rumput laut
 Endhog pitik, panganan laut

Bumbu wiwit jaman kuna 
 Uyah
 Cuka
 Miso
 Shōyu 
 Wasabi
 Jaé
 Andaliman (sanshō)
 Loncang (jinis Loncang kang gagangé luwih akèh kang wernané ijo(aonegi) dianggo ing Kansai, yèn unclang kang gagangé akèh kang wernane putih (nebukanegi) disenengi ing tlatah Kanto
 Godhong shiso minangka bumbu panyedhep.
 Lombok abang sithik, mligine kanggo campuran bubuk shichimi
 Dashi

Masakan miturut nagara
Olah-olahan Jepang
Sun Wen lair tanggal 6 April 1973 ing Shanghai, ya iku salah siji juru main wadon bal-balan paling apik ing donya.
 Ing taun 2002, dhèwèké kapilih dadi Pamain Co. Dhèwèké duwé visi kang apik ya iku ngliwati akurasi bareng karo obahan-obahan ing ngarep lan ing tengah lapangan. Dhèwèké main kanggo Cina punjul 100 tetandhingan lan nyithak punjul 100 gol.

Sun Wen wiwit main bal-balan umur 12 taun. Ing taun 1990, dhèwèké lumebu tim nasional. Wiwit iku, Cina bisa éntuk papat kajuwaran ing Piala Asia, ya iku ing taun 1991, 1993, 1995 lan 1997. Dhèwèké lan kancané uga menangaké medhali emas Cina ing tetandhingan bal-balan wadon ing taun 1994 lan 1998 ing Asian Games. Ing Piala Donya wong wadon taun 1999 kang dianakaké ing Amérikah Sarékat, dhèwèké éntuk bebungah Adidas Golden Boot lan bebungah Golden Ball. Ing taun 2001, Sun lunga menyang AS mèlu Beat Atlanta ing WUSA.

Cathetan sikil 

Pamain bal-balan
Lair 1973
Taipei 101 (), utawi Taipei World Financial Center, inggih punika salah satunggalipun gedhong penyakar langit ingkang dunungipun wonten ing Distrik Xinyi, Taipei, Taiwan. Taipei 101 naté dados gedhong paling inggil sadonya saking taun 2004 ngantos dumugi 2010 sadéréngipun gedhong Burj Khalifa dipunyasa ing Dubai. Nalika wulan Juli 2011, gedhong punika pikantuk kanugrahan LEED Platinum Certification, satunggalipun kanugrahan ageng amargi gedhong punika irit énérgi lan désain ingkang ramah lingkungan (Leadhership in Energy and Environmental Design) (LEED).

Taipei 101 dipundésain déning C.Y Lee lan kanca-kancanipun lan kontruksinipun dipundamel déning KTRT Joint Venture. Menara punika dipundamel minangka icon Taiwan ingkang modern, nalika dipunbikak resmi ing taun 2004 Taiwan 101 pikantuk Emporis Skyscraper Award.

Arsitektur gedhong Taipei 101 punika gadhah simbol minangka simbol evolusi téknologi lan tradisi Asia.

Taipei 101 punika kagunganipun perusahaan Taipei Financial Center Corporation (TFCC) lan dipunatur déning The International division of Urban Retail Properties Corporation ingkang mapan ing Chicago, Amérikah Sarékat. Rencananipun gedhong punika badhé dipunparingi nama Taipei World Financial Center ().

Cathetan suku

Pranala njawi 
 Taipei Financial Corp 
 Situs resmi Mal TAIPEI 101 

Artikel mawa basa krama
Markah tanah
Pencakar langit sanginggilipun 350 mèter
Pencakar langit ing Républik Cina
Papan pariwisata ing Républik Cina
Taipei
101
Menara Petronas inggih punika pencakar langit cacah ingkang wonten ing Kuala Lumpur, Malaysia ingkang naté dados gedhong paling inggil sadonya.

Menara punika dipunrancang déning Adamson Associates Architects, Kanada kaliyan Cesar Pelli saking Cesar Pelli of Cesar Pelli & Associates Architects Amérikah Sarékat ingkang purna dipunyasa ing taun 1998. Gedhung punika gadhah 88 lanté kanthi desain interior ingkang ngrefleksikaken budaya Islam ingkang kiyat dipungebeng nagari Malaysia. Nalika tanggal 17 Oktober 2003. Taipei 101 mendhet rekor gedhong kembar punika. Nanging Menara Petronas tetep nyepeng rekor gedhong kembar paling inggil sadonya.

Desain lan Wangunan 
Cesar Pelli ugi sampun ngrancang gedhong Miglin-Beitler Skyneedle (utawi saged dipunsebat Miglin-Beitler Tower) ingkang inggilipun 609,58 m ing Chicago, Amérikah Sarékat ingkang purna dipunyasa ing taun 1988 ingkang kadosipun mémpèr kaliyan Menara Petronas.

Menara Petronas gadhah inggil 452 méter utawi 1483 kaki. Wujud lanténipun wujud kalih pesagi ingkang mbentuk bintang ingkang pucukipun wonten wolu. Desain Cesar Pelli punika ngginakaken motif ingkang limrah dipun-ginakaken ing seni Islam kados budaya Islam ingkang sampun dados ciri khasipun Malaysia.

Cathetan suku

Pranala njawi 

Artikel mawa basa krama
Pencakar langit sanginggilipun 350 mèter
Petronas
Du Ruhui (Hanzi: 杜如晦, 585-630), Adipati Cheng saka Lai (萊成公), yaiki nagarawan kang misuwur nalika jaman Dinasti Tang lan sawijining nayakotama paling apik kang ana ing Dinasti Tang. Du Ruhui lair ana ing Chang’an (saiki Xi’an, Provinsi Shaanxi) nalika taun 585, ana ing papréntahan Kaisar Wen saka Sui. Anggota kulawargané uga akèh kang dadi pejabat. Kakek moyange, Du Jiao lan kakine, Du Hui iku pejabat Zhou Utara (salah siji dinasti nalika jaman Dinasti Kidul lan Lor). Dulur-dulure saka kakine, Du Guo lan Du Gao, uga tokoh kang misuwur ana ing jaman semana ya iku nalika jaman Dinasti Sui. Du Zha, bapake ya iku sekretaris jenderal tingkat provinsi nalika jamn Sui. Du Ruhui dhéwé duwé anak lanang kang ora dingerteni jenengemerga ilang saka cathetan sajarah (dugaan saka sapérangan sejarawan, anaké Du jenenge Du Changhui), lan adhine lanang kang jenenge Du Chuke. Bakat intelektual Du wis ana wiwit nalika isih cilik, dhèwèké sok mèlu ana ing diskusi mngenani karya-karya literatur. Nalika jaman ana ing kakuasane Kaisar Wen, dhèwèké uga mèlu ujian kanggo lumebu dadi pegawe nagari sipil. Gao Xiaoji, deputi saka kementrian pelayanan sipil, kepincut marang Du Ruhui lan menehake kedudukan dadi pejabat laladan. Nanging nembé sedela njabat, Du banjur mundur saka jabatane.

Cathetan suku 

Cina
Gajah Sumatra (Elephas maximus sumatranus) inggih punika salah satunggalipun saking tigang subspesies Gajah Asia ingkang habitatipun ing Pulo Sumatra, Indonésia. Wiwit taun 1986 Elephas maximus sampun dipunreksa déning IUCN amargi langkung saking 50% populasinipun sampun ical, kinten-kinten jangkah wekdal 60-75 taun. Gajah Sumatra keancem cures amargi habitatipun ingkang risak, gajah dipunperjaya pati déning manungsa, lan sapiturutipun.

Gajah Sumatra gadhah karakteristik ing antawisipun, badanipun langkung alit tinimbang Gajah Afrika lan gadhah badan langkung inggil sami kaliyan endhasipun. Gajah Sumatra ingkang èstri limrahipun langkung alit tinimbang ingkang jaler, lan gadhah gadhing utawi boten gadhah.

Gajah Sumatra gadhah inggil watawis 2 méter ngantos 3,2 méter, abotipun watawis 2.000 kg lan 4.000 kg.

Populasi Gajah Sumatra saya dangu saya sakedhik. Ing taun 1980-an, kapanggih 44 golongan Gajah Sumatra. Ing provinsi Lampung, saking 12 golongan gajah ing taun 1980-an, ing taun 2003 namung kantun tigang golongan. Saking survei ing Taman Nasional Bukit Barisan kapanggih populasi Gajah Sumatra cacahipun 498, lan ing Taman Nasional Way Kambas kinten-kinten cacahipun 180 gajah.

Cathetan suku

Pranala njawi 
 WWF Indonésia, Mengenal Gajah Sumatera 

Artikel mawa basa krama
Sumatera
Mamalia Indonésia
ya iku kaldu dhasar kanggo sakabehing masakan Jepang. Dashi digawé saka sari kombu lan katsuobushi kang dilebokake ing banyu umub lan disaring sawisé katsuobushi kelem. Saliyané katsuobushi, dashi uga kerep digawé saka sababushi, niboshi lan jamur shiitake kang digaringaké.

Dashi insatan gawéan pabrik kang wujudé bubuk kerep dipigunakake miangka gentine dashi. Panganggone dashi bisa ditambah shōyu, mirin, cuka lan miso miturut masakan kang arep digawé.

Dashi bisa digawé kanthi cara ngekum kombu, shiitake, lan niboshi pirang-pirang jam lan digodhog nganti umub. Dashi kang digawé saka kum-kuman kombu kang diumubake diarani dashi kombu. Shiitake dashidigawé saka jamur shiitake kang dikum ing banyu biyasa. Déné nibosho dashi digawé kanthi cara ngekum niboshi kang wis dibuwang sirahé ing banyu supaya ora pait.

Ichiban dashi ya iku arane dashi kang digawé saka asil saringan pisanan sari kombu lan katsuobushi. Niban dashi ya iku dashi kang digawé saka kombu lan katsuobushi kang wis dijupuk sarine nalika nggawé ichiban dashi.

Pranala njaba 
 Resep dashi

Olah-olahan Jepang
Bahan pangan Jepang
Bhumibol Adulyadej (basa Thai: ภูมิพลอดุลยเดช; IPA: ;) (-13 october 2016) utawi misuwur kanthi gelar Raja Rama IX inggih punika Raja Thailand wiwit 9 Juni 1946 ngantos dumugi 2016. Panjenenganipun gadhah gelar "Ingkang Agung" (Thai: มหาราช, Maharaja). Panjenenganipun jumeneng nata wiwit yuswa 19 taun. Panjenenganipun punika anggota Dinasti Chakri ingkang sekolah ing sekolah Mater Dei (Bangkok). Panjenenganipun punika putranipun Pangéran Mahidol Adulyadej punika nglajengaken sekolah dhasaripun ing Lausanne nalika sepalih anggota kulawarganipun pindhah dhateng Switserlan.

Sanajan Bhumibol punika dados raja, nanging panjenenganipun sampun ndhérék ing jagad pulitik Thailand kalebet krisis pulitik Thailand ing taun 2005-2006. Panjenenganipun ugi gadhah panyurung mbekta nagara Thailand dhateng arus dhémokrasi ing taun 1990-an, sanajan sadéréngipun panjenenganipun naté nyurung rezim militér. Bhumibol ugi ndhérék nyurung nggulingaken nayakotama Thaksin Shinawatra nalika kudeta Thailand ing taun 2006. Bhumibol punika stunggalipun tiyang sugih, panjenenganipun kathah ngginakaken kasugihanipun kanggé mbiyayeni proyék pembangunan mliginipun ing wewengkon-wewengkong ingkang alit. Panjenenganipun kalebet raja ingkang dipunurmati sanget déning kawulanipun. Sasanèsipun dipunkurmati, Bhumibol ugi asring pikantuk kritikan, mliginipun saking manca nagari.

Pranala njawi

Cathetan suku 

Artikel mawa basa krama
Raja Thailand
Lair 1927
Pocong Keliling ya iku filem horor komedi Indonésia kang dirilis nalika tanggal 8 Juli 2010 disutradarai déning Viva Westi dibintangi Catherine Wilson lan Indah Kalalo.
Film kang disutradarai déning Viva Westi, diproduseri déning Teddy Sudiono, Yoen K, Ody Mulya Hidayat
Teks dramané ditulis déning Abbe AC, lan dibintangi para artis Indonésia, kaya ta Catherine Wilson,
Indah Kalalo, Donita, Indra Birowo lan Erick Sada, diprodhuksi déning Maxima Pictures.
Diputer kaping pisanan ning tanggal 8 Juli taun 2010.

Sinopsis 

Film mau nyaritakaké kauripan Jamal lan garwané, Astrid.
sakloron bingung ngerteni manawa siji-siji wong-wong kang manggon ana ning ngomah kang ana ning kompleks iku padha pindhah.
Uga babagan jadwal affair Jamal lan para tanggané kaya ta Barbara,
kang dadi ora jelas kepriye amarga ana pocong kang gawéané keliling lan nggetok lawang ngomah-ngomah nggal wenginé.<ref
name="Pocong Keliling 1"/>
omah-omah kang ditinggal déning sing nduwéné iku akiré kosong lan angèl golèk wong kang gelem tuku omah iku amarga carita babagan pocong iku wis nyebar tekan ngendi-ngendi.
carita babagan pocong kang seneng ngetok lawang ning kompleks mau anggawe kameraman lan pambawa acara Akbar lan Monique
kepéngin ngerti.
Sakloron sarujuk kanggo ngeliput kadadéan kang ana ning kompleks omahé Jamal.
Ora namung iku, ana manèh tokoh kang dadi juru main ning filem mau kang njukut kasempatan amarga kadadéan iku,
ya iku Bombay lan Asbun, sakloron iku duwé pagawean dadi maling kuburan.
Carita uga diramekaké déning kepala keamanan ning daerah iku, Dadang lan Barbara kang ribut dhéwé.

Ingkang maragani 
Para paraga ning filem Pocong Keliling:
 Pak Jamal-Indra Birowo
 Astrid-Indah Kalalo
 Barbara-Catherine Wilson
 Monique-Donita

Cathetan suku 

Filem
Mehmet Ali Ağca (miyos ing İsmailli, Provinsi Malatya, 9 Januari 1958) inggih punika tiyang militan saking Turki ingkang némbak Paus Yohanes Paulus II ing Lapangan Santo Petrus nalika tanggal 13 Mèi 1981 ing satunggalipun usaha badhé merjaya pati Sang Paus punika. Mehmet sampun némbak wetengipun Paus.

Mehmet dipunukum ing pakunjaran Italia sadangunipun saumur urip. Nanging nembé kalih dasa taun dipunukum, déning pengadilan Italia Mehmet dipunbebasaken amargi sampun diparingi grasi déning prèsidhén Italia Carlo Azeglio Ciampi. Mehmet lajeng dipunèkstradhisi dhateng Turki ing taun 2000. Sasampunipun dugi ing Turki, Mehmet dipunukum malih déning pengadilan Turki amargi Mehmet sampun merjaya pati wartawan Turki, Abdi Ipekci ing taun 1979.
Pangacara Mehmet, Mustafa demirbag ngendikan bilih Mehmet badhé dipunbebasaken kanthi syarat amargi sampun gadhah syarat saged dipunbébasaken. Kantor Berita Turki, Anatolia maringi pawartos, bilih Mehmet badhé bébas amargi ndhérék tugas Militér.

Ing satunggalipun wekdal, Sri Paus manggihi langsung Mehmet ing pakunjaran Roma. Wonten ing acara kasebat, Sri Paus lenggah adhep-adhepan langsung kaliyan Mehmet ingkang sampun nembak piyambakipun. Sri Paus sampun maringi pangapura dhateng Mehmet.

Cathetan suku

Pranala njawi 
Pope gunman returns to jail

Tokoh Turki
Pembunuh
Lair 1958
Elie Aiboy () inggih punika juru main bal-balan tim nasional bal-balan Indonésia. Sapunika Elie Aiboy main ing klub Semén Padang ing Liga Super Indonésia (ISL). Sadèrèngipun punika, Elie Aiboy ndhèrèk klub Persidafon Dafonsoro satunggalipun klub ingkang badhé mlebet Divisi Utami Liga Indonésia. Sadèrèngipun ten klub Persidafon, panjenenganipun main ing PSMS Medan sadangunipun sepalih mangsa, sadèrèngipun main ing klub saking Malaysia, Selangor FC. Sasampunipun Liga Indonésia mangsa 2007 pungkasan, Elie Aiboy langsung wangsul dhateng klub Selangor FC, klub ingkang naté dipunbela sadangunipun 2 taun (2005-2006). Ing mangsa sepisanan kaliyan Selangor FC 2005-2006 Elie saged nyembahaken gelar treble kanthi dados juwara Liga Perdana Malaysia, Piala Malaysia, lan Piala FA Malaysia. Prestasi kasebat dipundamel déning Elie Aiboy kaliyan Bambang Pamungkas ingkang ing wekdal punika Bambang dados top skor ing Liga Perdana Malaysia.
Wonten ing Piala Asia 2007, Elie Aiboy nyumbangaken satunggal gol tumrap tim Indonésia nalika adu tandhing mungsuh tim nasional bal-balan Arab Saudi ing panyisihan Grup D, nanging Indonésia kalah 2-1 ing menit-menit ingkang pungkasan. Elie saiki dadi manajer klub Indonesia ing Divisi 2 Villa 2000 FC.

Cathetan suku

Pranala njawi 
Elie Aiboy

Lair 1979
Wong urip
Tokoh saking Jayapura
Pamain bal-balan PSMS Medan
Pamain bal-balan Arema Malang
Pamain bal-balan Indonésia
Taman Nasional Bunaken iku taman nasional kang ana ing Sulawesi Lor, Indonésia. Taman nasional iki mapan ing segi telu Terumbu Karang, kang dadi panggon uripé 390 spésies terumbu karang, iwak, moluska, reptil lan mamalia sagara. Taman Nasional Bunaken iku ékosistem sagara ing Indonésia, kang ing jerone ana padhang suket sagara, terumbu karang lan ékosistem pasisir.

Taman nasional iki didekake taun 1991, ambané kurang luwih 890.65 km². 97% saka taman nasional iki wujud habitat laut, lan kang 3% sisané wujud daratan, ing jerone kalebu limang pulo: Pulo Bunaken, Pulo Manado Tua, Pulo Mantehage, Pulo Naen lan Pulo Siladen.

Ing papan kang wujud daratan, taman nasional iki akèh tuwuhan kang wujud palem, sagu, woka, silar, lan klapa. Ing papan iki akèh kéwan wujud kethèk ireng Sulawesi (Macaca nigra nigra), rusa (Cervus timorensis russa), lan kuskus (Ailurops ursinus ursinus).

Werna-warna tuwuhan ing alas bakau Taman Nasional Bunaken kaya ta Rhizophora sp., Sonneratia sp., Lumnitzera sp., lan Bruguiera sp. Ing alas iki akèh kepiting, urang, moluska lan warna-warna manuk kang urip ing sagara, kaya ta manuk camar, bangau, dara sagara, lan cangak.

Cathetan sikil 

Taman Nsional
Sulawesi Lor